এবার স্বরাষ্ট্রসচিব অত্রি ভট্টাচার্যের বিরুদ্ধে বিস্ফোরক বিজেপিনেতা মুকুল রায়। তাঁর অভিযোগ, সার্ভিস কনডাক্ট রুল ভেঙেছেন রাষ্ট্রের স্বরাষ্ট্রসচিব। এনিয়ে কেন্দ্রকে চিঠি লিখছেন তৃণমূলের একসময়ের সেকেন্ড ইন কম্যান্ড।
 নিজস্ব প্রতিনিধি:  এবার স্বরাষ্ট্রসচিব অত্রি ভট্টাচার্যের বিরুদ্ধে বিস্ফোরক বিজেপিনেতা মুকুল রায়। তাঁর অভিযোগ, সার্ভিস কনডাক্ট রুল ভেঙেছেন রাষ্ট্রের স্বরাষ্ট্রসচিব। এনিয়ে কেন্দ্রকে চিঠি লিখছেন তৃণমূলের একসময়ের সেকেন্ড ইন কম্যান্ড। মুকুল রায়ের দাবি, সিনিয়রদের টপকে স্বরাষ্ট্রসচিব হয়েছেন অত্রি। রাজনৈতিক ব্যক্তিতের কথায় উত্তর দিয়ে অন্যায় করেছেন তিনি। বিশ্ব বাংলা ব্যান্ড ইস্যুতে অত্রি ভুল বলছেন বলেও অভিযোগ মুকুল রায়ের। এনিয়ে নিয়ে অত্রির বিরুদ্ধে তিনি কেন্দ্রকে চিঠি লিখছেন বলে জানিয়ে দেন। একটা সংস্থা। বিশ্ববাংলা মার্কেটিং কোম্পানি। আর সেটাই এখন তৃণমূলকে আক্রমণের হাতিয়ার মুকুল রায়ের। বিজেপিতে যোগদানের পর শুক্রবার প্রথম জনসভাতেই অভিষেক বন্দ্যোপাধ্যায়কে নিশানা করেন তিনি। বিশ্ববাংলা নিয়ে মুকুলের অভিযোগ খারিজ করেন স্বরাষ্ট্রসচিব। এরপরেই মুকুলের আক্রমণের নিশানা ঘুরে যায় স্বরাষ্ট্রসচিবের দিকে। রবিবার ফের স্বরাষ্ট্রসচিবকে আক্রমণ করেন তিনি। এদিন অত্রির বিরুদ্ধে যে বিস্ফোরক অভিযোগ করলেন মুকুল, তাতে তিনি কী ইঙ্গিত করলেন, তাঁর পরবর্তী পদক্ষেপ কী হতে পারে, সেটাই দেখার।